Document ID: 31977R1659

Uredba Sveta (EGS) št. 1659/77
z dne 18. julija 1977
o zaščitnih ukrepih, določenih v Sporazumu o sodelovanju in Začasnem sporazumu med Evropsko gospodarsko skupnostjo in Hašemitsko kraljevino Jordanijo
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti členov 43 in 113 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker sta bila 18. januarja 1977 podpisana Sporazum o sodelovanju med Evropsko gospodarsko skupnostjo in Hašemitsko kraljevino Jordanijo (v nadaljnjem besedilu: "Sporazum o sodelovanju") in Začasni sporazum [2];
ker je treba za namene izvajanja zaščitnih klavzul in previdnostnih ukrepov, določenih v členih 30 do 32 in 40 Sporazuma o sodelovanju ter členih 22 do 24 in 31 Začasnega sporazuma, določiti podrobna pravila za uporabo uredb Skupnosti, zlasti Uredbe Sveta (EGS) št. 1439/74 z dne 4. junija 1974 o skupnih pravilih za uvoz [3] in Uredbe Sveta (EGS) št. 459/68 z dne 5. aprila 1968 o zaščiti proti dampingu ali dodeljevanju podpor ali subvencij s strani držav, ki niso članice Evropske gospodarske skupnosti [4], kakor je bila nazadnje spremenjena z Uredbo (EGS) št. 2011/73 [5],
SPREJEL NASLEDNJO UREDBO:
Člen 1
V primeru ravnanj, na podlagi katerih Skupnost lahko uporabi zaščitne ukrepe na podlagi člena 32 Sporazuma o sodelovanju in člena 24 Začasnega sporazuma, Komisija odloči ali so zadevna ravnanja združljiva s Sporazumom, brez poseganja v člen 2 te uredbe in po tem, ko na lastno pobudo ali na zahtevo države članice preuči primer.
Člen 2
V primeru dampinga ali državnih pomoči, na podlagi katerih Skupnost lahko uporabi ukrepe, določene v členu 30 Sporazuma o sodelovanju in členu 22 Začasnega sporazuma, se o uvedbi protidampinških ali izravnalnih dajatev odloči v skladu s postopkom in podrobnimi pravili, določenimi v Uredbi (EGS) št. 459/68.
Člen 3
V primeru ravnanj, na podlagi katerih Skupnost lahko uporabi ukrepe, določene v členih 31 in 40 Sporazuma o sodelovanju ter členih 23 in 31 Začasnega sporazuma, lahko Svet pod pogoji, opredeljenimi v teh členih, sprejme ustrezne zaščitne ukrepe v skladu s postopkom in podrobnimi pravili, določenimi v Uredbi (EGS) št. 1439/74 in zlasti v členu 13(2) in (3) Uredbe.
V nujnih primerih in pod pogoji, opredeljenimi v členu 31 Sporazuma o sodelovanju in členu 23 Začasnega sporazuma, lahko:
- Komisija sprejme ustrezne zaščitne ukrepe v skladu s postopkom in podrobnimi pravili, določenimi v Uredbi (EGS) št. 1439/74 in zlasti v členu 12(2) in (3) Uredbe,
- katera koli država članica sprejme začasne zaščitne ukrepe v skladu s postopkom, opisanim v členu 14(1) do (4) Uredbe (EGS) št. 1439/74, na podlagi odstavkov 2 do 4 navedenega člena.
Člen 4
1.Ta uredba ne posega v uporabo uredb o skupni ureditvi kmetijskih trgov ali upravnih določb Skupnosti oziroma nacionalnih upravnih določb, ki izhajajo iz teh uredb, niti posebnih uredb, sprejetih v skladu s členom 235 Pogodbe za predelane kmetijske proizvode; uporablja se kot dopolnitev navedenim uredbam in upravnim določbam.
2. Vendar pa se druga alinea drugega odstavka člena 3 ne uporablja za proizvode, ki jih zajemajo take uredbe.
Člen 5
Komisija uradno obvesti Svet za sodelovanje in Skupni odbor, kot je določeno v členu 32 Sporazuma o sodelovanju in členu 24 Začasnega sporazuma.
Člen 6
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. julija 1977

Labels: 18
15
4
5